गोहद | गोहद थाना क्षेत्र के तहत बूटी कुईया के पास हार-जीत का दाव लगा रहे 6 लोगों को पुलिस ने गिरफ्तार कर लिया। पुलिस ने आरोपियों के कब्जे से 4200 रुपए व एक ताश की गड्डी जब्त की है। पुलिस के मुताबिक बुधवार रात आठ बजे राजेन्द्र सिंह, समर सिंह तोमर, राहुल जाटव, सतीश जाटव, राकेश जाटव और गोविंद जाटव निवासी मोती सिंह का पुरा बूटी कुईया के पास जुआ खेल रहे थे। मुखबिर की सूचना पर पुलिस ने आरोपियों की घेराबंदी कर उन्हें पकड़ लिया। पुलिस ने आरोपियों के खिलाफ जुआ एक्ट के तहत मामला दर्ज किया है।